# Rätoromanische chrestomathie X/Cudesch della Duttrina Catholica/Dal Sacramaint del sonch Öli

../Dal Perdun ../Dalla Benedicziun del sacerdot IncludiIntestazione 15 maggio 2023 75% Da definire
Rätoromanische chrestomathie X Caspar Decurtins 1916 CC BY-SA 3.0 GFDL Indice:Decurtins - Rätoromanische chrestomathie, X.djvu //it.wikisource.org/w/index.php?title=R%C3%A4toromanische_chrestomathie_X/Cudesch_della_Duttrina_Catholica/Dal_Sacramaint_del_sonch_%C3%96li&oldid=- 20230515234736 //it.wikisource.org/w/index.php?title=R%C3%A4toromanische_chrestomathie_X/Cudesch_della_Duttrina_Catholica/Dal_Sacramaint_del_sonch_%C3%96li&oldid=- 20230515234736
Dal Sacramaint del sonch Öli.
292. Chai ais il Sacramaint dêl sonch Öli?
Il Sacramaint del sonch Öli ais quel Sacramaint, il qual Jesus Christus ha institui pella salüd spirituala e corporala dels amalats.
293. In chai consista il segn extern del Sacramaint del sonch Öli?
Il segn extern del sonch Öli consista in quai, cha l’ sacerdot ongia ils 5 sens del amalà, dischond pro minchün: „Tras quista uncziun e sia buntadaivelissna misericordia at perduna il Segner quai, cha tü t’asch pechaintà tras la vezüda, — l’udida, — l’odorat, — il tact — ed il palat.
Il sonch öli, chi vegn dovrà pro quist s. Sacramaint, vegn benedì dal uvais-ch in Jövia soncha.
[p. 79] 294. Chai operescha il sonch Öli pella salüd spirituala del amalà?
1. Il sonch Öli augmainta la grazia santificanta.
2. El remetta ils pechats venials ed eir quels pechats mortals, ils quals il moribund non ais plü bun da confessar.
3. El fortifichescha l’amalà in sias dolurs e taintaziuns e spezialmaing in seis ultim combatt.
295. Chai operescha il sonch Öli pella salüd corporala del amalà?
Il sonch Öli operescha surleviamaint nella malattià ò dafatta guarimaint, scha quai ais pella salüd dell’orma.
296. D’ingiunder savain nus, cha Jesus Christus ha institui il sonch Öli sco Sacramaint?
Cha Jesus Christus ha institui il sonch Öli sco Sacramaint, savain nus dalla soncha Baselgia, la quala ha mossà quai adüna dals temps dels Apostels innaun.
297. Chai scriva il Apostel son Jaccom dal sonch Öli?
Il Apostel son Jaccom scriva dal sonch Öli: „Sch’ün ais amalà taunter vus, schi dess el clomar ils spirituals della Baselgia, e quels dessan urar [p. 299 sur dad el ed il onger con öli in nom del Segner e l’oraziun della cretta sarà al amala per sia salüd, ed il Segner il surleviarà e, sch’el ais in pechats, schi al vegnan quels relaschats.“— Jac. V. 14 e 15.
Dal prinzipi naun ha dumbrà la Baselgia il sonch Öli pro ’ls sonchs Sacramaints; uschè nomna p. e. il Papa son Innocens I. († 417) il sonch Öli ün Sacramaint.
298. Chi po e sto retschaiver il sonch Öli?
Ogni christiaun cattolic, chi ais arrivà al üso del saun jüdizi, po e sto retschaiver il sonch Öli in cas, ch’el vegn grev amalà.
[p. 80] 299. Co dess s’appogner l’amalà per retschaiver il sonch Öli?
Per retschaiver il sonch Öli, dess l’amalà:
1. confessar e, scha quai non foss possibel, far ün act da rüclenscha perfetta sur da seis pechats;
2. avair viva cretta e ferma confidaunza sün Dieu e sa remetter tottalmaing in sia sonchissna voluntà.
Ils paraints dessan procurar, cha l’amalà po retschaiver il sonch Öli, intaunt ch’el ais amò pro bun sentimaint; els sa fallan grevmaing, scha l’amalà non po gnir provist a temp causa lur cuolpa. — Dürante la medema malattia po ün retschaiver il sonch Öli tauntas jadas, ch’ün sa retschatta danovmaing in priel da mort.
Applicaziun: Rova a Dieu pella grazia d’üna buna mort e pella grazia da podair retschaiver ils sonchs Sacramaints dels moribunds. Dürante la malattia at lascha dar la benedicziun ed il Perdun dels moribunds.